ବସ୍ ଧକ୍କାରେ ଜଣେ ମୃତ, ଜଣେ ଗୁରୁତର\nପବିତ୍ରନଗର, ୬ା୧୨(ଡି.ଏନ.ଏ.)- ଅନୁଗୋଳ ଜିଲା ସମଲ ଥାନା ତାଳଚେର-ପାଲଲହଡ଼ା ମୁଖ୍ୟ ରାସ୍ତାର\nବସ୍ ଧକ୍କାରେ ଜଣେ ମୃତ, ଜଣେ ଗୁରୁତର\t December 6th, 00:00 AM December 6th, 00:00 AM\nପବିତ୍ରନଗର, ୬ା୧୨(ଡି.ଏନ.ଏ.)- ଅନୁଗୋଳ ଜିଲା ସମଲ ଥାନା ତାଳଚେର-ପାଲଲହଡ଼ା ମୁଖ୍ୟ ରାସ୍ତାର ଗହମଠାରେ ବୁଧବାର ସକାଳେ ଏକ ବସ୍ ଧକ୍କାରେ ଜଣଙ୍କ ମୃତ୍ୟୁ ଘଟିଛି। ଏହାସହ ଜଣେ ଗୁରୁତର ଆହତ ହୋଇଛନ୍ତି। ମୃତକ ଗହମ ଗ୍ରାମର ହରେଶ ସାହୁ(୫୦) ଓ ଗୁରୁତର ସେହି ଗ୍ରାମର ଟିକନ ସାହୁ(୩୫) ବୋଲି ଜଣାପଡିଛି। ପ୍ରକାଶ ଯେ, ଅନୁଗୋଳରୁ ବାରିପଦା ଯାଉଥିବା ଏହି ସରକାରୀ ବସ୍(ନଂ. ଓଡ଼ି ୧୪ ବି ୩୬୧୮) ଗହମଠାରେ ଛିଡା ହୋଇଥିବା ହରେଶଙ୍କୁ ଧକ୍କା ଦେଇ ପଳାଇଥିଲା। ଗ୍ରାମବାସୀ ତାଙ୍କୁ ତାଳଚେର ଉପଖଣ୍ଡ ଚିକିତ୍ସାଳୟକୁ ନେଇଥିଲେ। ସେଠାରେ ଡାକ୍ତର ତାଙ୍କୁ ମୃତ ଘୋଷଣା କରିଥିଲେ। ତେବେ ଗହମଠାରୁ ମାତ୍ର ୨ କିମି ଦୂର ପରାବିଲଠାରେ ଉକ୍ତ ବସ୍ ବାଇକ୍ରେ ଯାଉଥିବା ଟିକନଙ୍କୁ ଧକ୍କା ଦେଇଥିଲା। ଏଥିରେ ଟିକନ ଗୁରୁତର ହୋଇଛନ୍ତି। ଉତ୍ତ୍ୟକ୍ତ ସ୍ଥାନୀୟ ଲୋକେ ବସ୍କୁ ଶିପୁରଠାରେ ଅଟକାଇ ରଖିଥିଲେ। କିଛି ସମୟ ପାଇଁ ସେଠାରେ ଉତ୍ତେଜନା ଦେଖାଦେଇଥିଲା। ଫଳରେ ଯାନବାହାନ ଚଳାଚଳ ବାଧାପ୍ରାପ୍ତ ହୋଇଥିଲା। ସମଲ ଥାନା ଅଧିକାରୀ ଗୀତାଞ୍ଜଳି ସାହୁ ଲୋକଙ୍କୁ ବୁଝାଶୁଝା କରିବା ପରେ ପରିସ୍ଥିତି ସ୍ବାଭାବିକ ହୋଇଥିଲା। ଏ ନେଇ ନଂ. ୧୧୯/୧୭ରେ ମାମଲା ରୁଜୁ କରାଯାଇଛି। ପୋଲିସ ବସ୍ ଚାଳକ ଆଠଗଡ ଉପଖଣ୍ଡ ଠାକୁରଗଡ ଅଞ୍ଚଳର ଚନ୍ଦ୍ରମଣି ପ୍ରଧାନଙ୍କୁ ଗିରଫ କରିଛି।
